b"\n_START_ARTICLE_\nRobert Langlands\n_START_SECTION_\nBiografia\n_START_PARAGRAPH_\nEs va llicenciar a la Universitat de la Columbia Brit\xc3\xa0nica el 1957 i va continuar els seus estudis de M\xc3\xa0ster el 1958. M\xc3\xa9s tard va seguir estudis de doctorat a la Universitat Yale, on va rebre el t\xc3\xadtol de Doctor el 1960. Va romandre com a professor a la universitat de Princeton fins a l'any 1967, quan es va traslladar de nou a la Universitat Yale. El 1972 va ser nomenat professor Herman Weyl a l'Institut d'Estudis Avan\xc3\xa7ats de Princeton, on va ser professor em\xc3\xa8rit a partir del gener de 2007._NEWLINE_La seva tesi doctoral es centrava en la teoria anal\xc3\xadtica de semi-grups de Lie, per\xc3\xb2 aviat es va enfocar en la teoria de la representaci\xc3\xb3, adaptaci\xc3\xb3 dels m\xc3\xa8todes de Harish-Chandra a la teoria de les formes autom\xc3\xb2rfiques. Una de les primeres fites que va aconseguir en aquest camp va ser una f\xc3\xb3rmula per la dimensi\xc3\xb3 de determinats espais de formes autom\xc3\xb2rfiques, en la que determinats tipus de Harish-Chandra de les s\xc3\xa8ries semblaven discretes."